João Palhinha

João Maria Lobo Alves Palhares Costa Palhinha Gonçalves (* 9. júl 1995, Lisabon, Portugalsko) je profesionálny futbalista, ktorý hráva na pozícii defenzívneho záložníka v nemeckom klube Bayern Mníchov.

 Klubová kariéra 

 Začiatok v Sportingu a hosťovania 
Palhinha sa narodil v Lisabone a vo veku 17 rokov sa pripojil k mládežníckemu tímu Sportingu CP. Zo začiatku pôsobil v rezervnom tíme a v júli 2015 bol poslaný na ročné hosťovanie do Moreirense.

V lete 2016 bol Palhinha opäť poslaný na hosťovanie tentokrát do Belenenses. Na hosťovaní strávil do konca roka 2016.

 Debut a pôsobenie v Sportingu 
Dňa 21. januára 2017 debutoval Palhinha v Sportingu pri remíze 2:2 s Marítimo. Do konca sezóny odohral 11 zápasov v lige.

Dňa 12. októbra 2017 strelil svoje prvé dva góly v klube pri výhre 4:2 nad ARC Oleiros v Taça de Portugal. O šesť dní neskôr debutoval v skupinovej fáze Ligy majstrov pri prehre 1:2 s Juventusom.

 Hosťovanie v Brage 
Palhinha bol v lete 2018 poslaný na hosťovanie do Bragy kde strávil dve sezóny. V klube debutoval 19. augusta pri remíze 3:3 so Santa Clara. O týždeň neskôr strelil svoj prvý gól v Brage pri výhre 3:1 nad Aves.

Dňa 15. februára 2020 strelil jediný gól zápasu pri výhre 1:0 nad SL Benfica. Bolo to prvé víťazstvo Bragy nad týmto súperom v histórii klubu. S Bragou skončil na konci sezóny na treťom meste v lige.

 Návrat do Sportingu 
Po dvoch rokoch v Brage sa Palhinha vrátil do Sportingu. Dňa 15. februára 2021 skóroval pri výhre 2:0 nad Paços de Ferreira. Nakoniec odohral v sezóne 38 zápasov vo všetkých súťažiach. S klubom sa tešil zo zisku titulu v lige a počas celej sezóny zaznamenali iba jednu prehru.

 Fulham 
Dňa 4. júla 2022 podpísal Palhinha päťročný kontrakt s Fulhamom za poplatok 20 miliónov libier. V Premier League debutoval 6. augusta pri remíze 2:2 s Liverpoolom. O 14 dní neskôr strelil svoj prvý gól pri výhre 3:2 nad Brentfordom. Na konci sezóny bol Palhinha klubovým hráčom sezóny.

Na konci prestupového obdobia 2023 bol spájaný s Bayernom Mníchov, kde mal už uzatvorené aj lekárske testy no dohoda nakoniec stroskotala, pretože Fulham nenašiel náhradu pred uzatvorením prestupového obdobia. Dňa 14. septembra predlžil Palhinha zmluvu s Fulhamom do roku 2028 s opciou na predlženie o ďalší rok.

 Medzinárodná kariéra 
Palhinha reprezentoval Portugalsko v mládežníckych kategóriách do 18 rokov, do 19 rokov a do 20 rokov. V národnom tíme debutoval 24. marca 2021 pri výhre 1:0 nad Azerbajdžanom v kvalifikácii na Majstrovstvá sveta vo futbale 2022. O šesť dní neskôr strelil svoj prvý gól v reprezentácii pri výhre 3:1 nad Luxemburskom.

Palhinha bol zaradený do konečnej nominácie na EURO 2020. Na turnaji odohral dva zápasy. S tímom skončil na turnaji v osemfinále kde prehrali s Belgickom 0:1.

Palhinha bol členom záverečnej nominácie na Majstrovstvá sveta vo futbale 2022. Na turnaji odohral všetky tri zápasy v skupine. Vo vyraďovacej fáze sa už neobjavil. Portugalsko na turnaji skončilo vo štvrťfinále kde prehralo s Marokom 0:1.

Palhinha bol zaradený do konečnej nominácie na EURO 2024. Na turnaji nastúpil v štyroch zápasoch. Portugalsko skončilo na turnaji vo štvrťfinále keď prehralo s Francúzskom po penaltách.

 Štatistiky kariéry 

 Klubové 
K 8. júlu 2024
+Zápasy a strelené góly za kluby, v sezónach a súťažiachKlubSezónaLigaNárodný pohárLigový pohárEurópske súťažeOstatnéCelkomDivíziaZápasyGólyZápasyGólyZápasyGólyZápasyGólyZápasyGólyZápasyGólySporting CP2016/17Liga Portugal110000000―1102017/1820220031 20―722020/21321313000―3822021/222732030610130393Celkom72472609010957Moreirense(hosť.)2015/16Liga Portugal2900000――290Belenenses(hosť.)2016/171311040――181Braga(hosť.)2018/192326030――3222019/2027220411121―444Celkom5048071111―766Fulham2022/23 Premier League3535100――4042023/243341050――394Celkom6876150――798Celkovo232162232212011031822

 Poznámky
 1 Liga majstrov UEFA
 2 Európska liga UEFA
 3 Supertaça Cândido de Oliveira (superpohár)

 Medzinárodné 
K 8. júlu 2024
+Zápasy a góly za národný tímNárodný tímRokZápasyGóly2021122202260202360202470Celkovo312

 Úspechy hráča 
Braga

 Taça da Liga: 2019/20

Sporting CP

 Liga Portugal: 2020/21
 Taça da Liga: 2020/21, 2021/22
 Supertaça Cândido de Oliveira: 2021

Individuálne

 Fulham hráč sezóny: 2022/23

 Referencie 

 Iné projekty 

 Externé odkazy 
 João Palhinha na transfermarkt.com

 Zdroj 

Kategória:Portugalskí futbalisti
Kategória:Hráči Sporting Clube de Portugal
Kategória:Hráči Moreirense F.C.
Kategória:Hráči C.F. Os Belenenses
Kategória:Hráči Sporting Braga
Kategória:Hráči Fulham FC
Kategória:Hráči Majstrovstiev Európy vo futbale 2020
Kategória:Hráči Majstrovstiev sveta vo futbale 2022
Kategória:Hráči Majstrovstiev Európy vo futbale 2024
Kategória:Futbaloví stredopoliari
Kategória:Osobnosti z Lisabonu